בית / יומן מסע / אירופה / אירלנד / גלויה מאירלנד – מארי. אשה אחת לבד.
שמעון הוא בן זוגי . מתנה של החיים. אצלו הכל הפוך ממני – הוא עסוק ומחויב, וכשרצה חופשה הצעתי לו את אירלנד. בשנת 2016 בילינו שבוע ביחד – במקומות הכי יפים ומוכרים. ואז – לקחתי שבוע מתנה לי לעצמי. אל הצפון הקר. רחוק, פראי. זה מה שלבי ביקש. הכי צפון שיש באירלנד, רחוק וקר. עיירות לא מוכרות – LETTERKENNY ויותר צפונה.
שבוע לבדי, בקור בגשם ובשמש הזוהרת לפרקים, בסוף האי, צפונה בשממות הרחוקות, ערים קטנות והר ה-ERIGAL, ופארק לאומי שכולו מרחבים שאי אפשר לתאר במילים. כאלה שפותחים את הלב רחב רחב.
נוהגת בגשם בצד שמאל של הדרכים הנידחות של אירלנד. THE WILD ATLANTIC ROAD – נסעתי ונסעתי עד הכי צפון של אירלנד.
אצל מארי הכל נקי ומצוחצח מאד, חדש, שקט לגמרי. ישנתי שנת מתים – מתשע ועד שבע לא פקחתי עין. רק הפסקה קצרה, לחוש את השלווה, לדעת שעוד יש לי זמן לישון, להתכרבל, לצלול לתוך הכסת הרכה, המחבקת.
מרי הכינה לי ארוחת בקר של מלכים איריים, כך צחקתי. היה שם הכל -וגם קינוח מלכותי עם פטל ותותים וגם קצפת. זה אמיתי או רק קישוט? שאלתי אותה, והיא צחקה, סוף סוף, צחוק פתוח, משוחרר ומתגלגל. בטח אמיתי – והכנתי את זה במו ידי. כך אמרה.
עם הכלב היא מטיילת אל הים, זה לא רחוק. ולטייל מחוץ לסליגו, אירלנד, במקום אחר ???לא, היא לא נוסעת לטייל. טוב לה כאן. יש לה כאן הכל. המשפחה שלה סביב, אחות. ואח, ואם זקנה אשר זקוקה לה. זה מספיק לגמרי – היא אומרת לי. בצניעות שמכמירה את לבבי.
אני חושבת על עצמי. ועל החברים שלי. על התשוקה שאין שובע להכיר, לדעת, לנוע, להגיע, לכתוב ולצלם, ליצור, ולהמציא כל פעם משהו יותר שווה, לראות סרטים והצגות, לכתוב שירים, ללמוד באוניברסיטה ולבשל דברים מיוחדים ולארח, ולנסוע, בעיקר לנסוע, לטוס למרחקים…. לא, היא לא נוסעת לטייל לשום מקום זה לא חשוב. טוב לה כאן. יש לה כאן הכל.
היית המדריכה שלי לטיול עם בעלי זל לדרם אמריקה.הטיול הגדןל המשמעותי בחיינו.אני חייה היום עם הרבה זכרונות טובים משם וממך.את שמכורה לדלק מטוסים.